Ministerul Finanțelor a elaborat modalitatea de aplicare a „taxei pe stâlp”. Speră să aducă un miliard de lei la buget în acest an
Ministerul Finanțelor anunță, vineri, că a elaborat modalitatea de aplicare a impozitului pe construcțiile speciale, cunoscută ca „taxa pe stâlp”. Ministerul a hotărât să aplice pentru sectorul privat un impozit de 1% asupra valorii nete a construcțiilor speciale și a stabilit un nivel de impozitare de 0,5% pentru construcțiile speciale aflate în proprietatea statului sau a autorităților locale, concesionate sau date în administrare, motivând că în aceste cazuri impozitul se aplică asupra valorii istorice a construcțiilor.